**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 519**

от заседание на Общинския съвет,

проведено на 24.06.2021 г., Прот. № 30

**ОТНОСНО:** Предоставяне за безвъзмездно ползване на търговско дружество „ЦЕНТЪР ЗА УПРАВЛЕНИЕ НА ОТПАДЪЦИ“ ЕООД (ЕИК 204704655) на движими вещи, собственост на Община Свищов

На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 8, ал. 1 и ал. 2, чл. 34, ал. 4, във връзка с чл. 39, ал. 4 от Закона за общинската собственост (ЗОС), чл. 1, ал. 2 и чл. 25 от Наредба за реда за придобиване, управление и разпореждане със собствеността на Община Свищов, във връзка с докладна записка с рег. индекс № 74-00-21/22.06.2021 г. от управителя на „Център за управление на отпадъци“, становище с рег. индекс № 53-00-36/22.06.2021 г. от директора на ОП „Чистота – Свищов“ и предложение с Вх. № 964/22.06.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. ДАВА СЪГЛАСИЕ да бъдат предоставени за безвъзмездно ползване, за срок от 5 години, на „Център за управление на отпадъци“ ЕООД (ЕИК 204704655) следните движими вещи:

1. Специализиран автомобил хуклифт/дъмпер модел „МАН Л 84“ с регистрационен номер ВТ2885КТ, цвят: оранжев, номер на шаси: WMAL84ZZ26Y172994;

2. Мобилен био шредер за дървесни отпадъци NEGRI, модел R255, с бензинов двигател HONDA GX630, сериен № ZA9R255BE18F62011,

при следните задължителни условия:

* да управлява и извършва действия по експлоатация на предоставените движими вещи, като ги ползва по основното им предназначение;
* да поддържа предоставените движими вещи в техническа изправност, да ги подготвя и извършва технически прегледи, да ги застрахова, да заплаща необходимите данъци и такси от името на собственика;
* да извършва необходимия текущ ремонт на предоставените движими вещи за своя сметка, като всички подобрения върху същите остават в полза и собственост на Община Свищов, без да бъдат заплащани след изтичане на срока, за който са предоставени;
* дружеството няма право да се разпорежда с предоставените движими вещи и да ги обременява с тежести.

II. УПЪЛНОМОЩАВА Кмета на Община Свищов да предприеме всички правни и фактически действия, като подписва всички необходими документи в изпълнение на настоящото решение.

Мотиви: Във връзка с покриване на необходимостта от специализирано оборудване за оперативната дейност на „Център за управление на отпадъци“ ЕООД, Община Свищов е придобила в собственост един брой специализиран автомобил за извозване на отпадъци (модел „МАН Л 84“, с регистрационен номер ВТ2885КТ, цвят: оранжев, номер на шаси: WMAL84ZZ26Y172994). Посоченото е и основен мотив за предложение за вземане на решение от Общински съвет – Свищов за предоставянето му за безвъзмездно ползване на общинското дружество.

В допълнение, с докладна записка с рег. индекс № 74-00-21/22.06.2021 г. управителят на „Център за управление на отпадъци“ ЕООД заявява възникнала необходимост от мобилен био шредер за дървесни отпадъци за осъществяване дейността на дружеството. С оглед наличността на такъв в ОП “Чистота – Свищов“, след представено становище с рег. индекс № 53-00-36/22.06.2021 г. от директора на общинското предприятие, е установено, че предоставеният през 2018 г., от Община Свищов на ОП „Чистота – Свищов“ 1 брой мобилен био шредер за дървесни отпадъци NEGRI, модел R255 с бензинов двигател HONDA GX630, към настоящия момент не се използва.

В заседанието участват 29 общински съветници.

Гласували “За” – 23, “Против” – 3 и “Въздържали се” – 2. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/